Geloftedag - AfriForum Jeug
deur Eduan Dupper in op 03 November, 2014
Op 16 Desember 1838 is 470 Voortrekkers deur ten minste 10 000 Zoeloes, georganiseer in verskeie ‘impi’s’, by Bloedrivieraangeval. In die daaropvolgende oorwinning is net drie Voortrekkers lig beseer — waaronder hul leier, Andries Pretorius. Op die voorafgaande paar dae het die Voortrekkers daagliks ‘n gelofte afgelê dat indien God hulle sou help, sou hulle en hulle nageslag daardie dag soos ‘n Sabbatdag herdenk, en die eer van die oorwinning sal aan God gegee word. Die slag staan bekend as die Slag van Bloedrivier, en die dag as (oorspronklik) ‘Dingaansdag’ (vernoem na die koning van die Zoeloes). Geloftedag word steeds in die gees van die Gelofte gehou.
‘n Sonstraal val elke jaar op 16 Desember op die granietsenotaaf in die Voortrekkermonument.
Probeer by jou naaste Geloftefees uitkom en ervaar jou erfenis. Kliek op hierdie (Geloftefeeskalender) skakel om ‘n lys van feeste oop te maak en jou naaste fees te vind.
‘n Afrikaanse vertaling daarvan:
Hier staan ons voor die Heilige God van hemel en aarde om ‘n gelofte aan Hom te doen, dat, as Hy ons sal beskerm en ons vyand in ons hand sal gee, ons die dag en datum elke jaar as ŉ dankdag soos ŉ Sabbat sal deurbring; en dat ons ŉ huis tot Sy eer sal oprig waar dit Hom behaag, en dat ons ook aan ons kinders sal sê dat hulle met ons daarin moet deel tot nagedagtenis ook vir die opkomende geslagte. Want die eer van Sy naam sal verheerlik word deur die roem en die eer van oorwinning aan Hom te gee.